**Република Србија**

**Г Р А Д Б Е О Г Р А Д**

**ГРАДСКА ОПШТИНА НОВИ БЕОГРАД**

**УПРАВА ГРАДСКЕ ОПШТИНЕ**

**Одељење за грађевинске и**

**комуналне послове и инвестиционо**

**пројектовање**

**Oдсек за грађевинске послове**

**Булевар Михаила Пупина 167**

**Нови Београд**

**Број: VIII-351-343/15**

**Дана: 25.05. 2015.године**

**СИ/РБ**

Одељење за грађевинске и комуналне послове и инвестиционо пројектовање Управе Градске општине Нови Београд, решавајући по захтеву Предузећа ''HYGIENE SYSTEMS'' d.o.o из Новог Београда, Булевар Арсенија Чарнојевића 121, за издавање решења за извођење радова на реконструкцији и адаптацији два пословна простора-локала, ради спајања у један пословни простор-локал укупне површине П=188м2 у приземљу стамбене зграде на Новом Београду, Булевар Арсенија Чарнојевића бр.111-113 изграђенe на кат.парцели 3688/4 КО Нови Београд , на основу члана 8ђ. и члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) и чл.28 став 1., а у вези чл. 15, чл.16. и чл. 17 Правилника о поступку спровођења обједињене процедуре ( ''Службени Гласник РС'', бр.22/2015) и чл.210. Закона о општем управном поступку (''Службени лист СРЈ'', бр. 33/97, 31/01 и ''Службени гласник РС'' бр.30/10), доноси

# З А К Љ У Ч А К

**ОДБАЦУЈЕ СЕ** захтев Предузећа ''HYGIENE SYSTEMS'' d.o.o, МБ:17451499, из Новог Београда, Булевар Арсенија Чарнојевића 121, заведен под бројем VIII-351-343/15 дана 18.05.2015.године, за издавање решења за извођење радова на реконструкцији и адаптацији два пословна простора-локала и то:

а/ пословног простора бр.11/Д2, површине П=94м2 у приземљу зграде на Новом Београду, Булевар Арсенија Чарнојевића 111, уписане као зграда бр.6 на делу кат.парцели 2245/1 КО Нови Београд

б/ пословног простора бр.12/Д2, површине П=94м2 у приземљу зграде на Новом Београду, Булевар Арсенија Чарнојевића 113, уписане као зграда бр.7 на делу кат.парцели 2245/1 КО Нови Београд,

ради спајања у један пословни простор-локал укупне површине П=188м2 у приземљу стамбене зграде на Новом Београду, Булевар Арсенија Чарнојевића бр.111-113 изграђенe на кат.парцели 3688/4 КО Нови Београд, **јер нису испуњени формални услови** **за поступање по захтеву.**

# О б р а з л о ж е њ е

Архитекта Булатовић Ксенија, предузетник, Студио ''Cubex’’, из Земуна, Светозара Папића бр. 11/9, поднела је овом органу захтев број VIII-351-343/15 дана 18.05.2015.године, за издавање решења за радове описане у диспозитиву закључка.

Уз наведени захтев приложена је следећа документација:

**-** Извод из листа непокретности број: 1112 Нови Београд издат од стране Службе за катастар непокретности Нови Београд бр.952-1/15-03781 од 19.05.2015. године.

-Уговор закључен између Скупштине станара зграде бр.111 у Булевару Арсенија Чарнојевића у Новом Београду и Скупштине станара зграде бр.113, с једне стране и Предузећа ''HIGIJENE SISTEM'' d.o.o, с друге стране, којим се даје сагласност наведеном Предузећу да улазна врата у свом пословном простору измести директно на пешачку улицу, у фококопији.

-Главну свеску техничке документације

-ИДЕЈНИ ПРОЈЕКАТ и то:

* 1. Идејни пројекта архитектуре**,**

1.3Идејни пројекат хидротехничких инсталација**,**

1.4 Идејни пројекат електронергетских инсталација,

1.4 Идејни пројекта машинских инсталација,

сви урађени од стране Студио ''CUBEX“ , Ксенија Булатовић, пр. Земун, Светозара Папића. 11/9.

Службено лице - техничке струке овог органа извршило је преглед техничке документације и дана 22.05.2015.године донело налаз бр.1 са следећим примедбама:

''Уз захтев за издавање Решења за извођења радова (за које се не издаје грађевинска дозвола), у смислу чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 21/12, 42/13, 50/13, 98/13,132/14 и 145/14)., и у смислу чл.16 и 28 Правилника о поступку спровођења обједињене процедуре (Сл.Гласник РС бр.22/2015 од 27.02.2015.год., ступио на снагу 01.03.2015.), Правилника о садржини начину и поступку израде и начин вршења контроле техничке ttдокументације према класи и намени објеката (Сл.Гласник РС бр.23/2015 од 02.03.2015.године, ступио на снагу 03.03.2015.) као и осталих подзаконских аката у складу са овим Законом, није поднета сва документација прописана овим законом и подзаконским актима донетим на основу овог закона и то :

1. Није достављена одговарајућа ГЛАВНА СВЕСКА техничке докуменетације (Делови главне свеске непотпуно и неодговарајуће попуњени. Недостају потпуни и одговарајући подаци о предмету интервенције (идејни пројекат реконструкције и адаптације два пословна простора и то: бр.11/Д2 на к.бр.111 и бр.12/Д2 на к.бр.113 Б.А.Чарнојевића ради спајања истих у јединствен пословни простор, а не пројекат ентеријера) као и одговарајући подаци о предметним пословним просторима-локалима који се спајају у један, сагласно уписаном стању (уписати одговарајући број истих, површину и положај стана у згради).Недостају потпуни подаци о новоформираном пословном простору који сад мора да преузме број једног од постојећих и у складу са тим и положај истог унутра објекта тј. потребно је прецизирати ком улазу ће тај новоформирани простор сада припасти (улазу 11 или 113). Уписан је погрешан класификациони број објекта у целини и тд. ).
2. Сви делови техничке докумнетације (главна свеска, идејни пројекти за сваку фазу) морају бити посебно запаковани и повазани јемстевником са одговарајућом општом документацијом у складу са чл.28. Правилника о поступку спровођења обједињене процедуре (Сл.Гласник РС бр.22/2015).
3. За извођење радова на реконструкцији дела објекта недостаје противпожана сагласност на техничку документацију као и елаборат енергетсјке ефикасности у смислу чл.49 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015).
4. Недостаје одговарајућа архивска документација (у одговарајућој размери са видним димензијама, котама, описом и наменом постојећих просторија, видним фасадама....) као доказ постојећег стања или постојеће стање исцртано од стране одговорног пројектанта са изјавом да исто одговара одобреној техничкој документацији у смислу чл.26 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015)

На основу предходног датог утврђено је да инвеститор са техничке стране није испунио формалне услове у смислу чл.8Ђ Закона о планирању и изградњи (''Службени Гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 И 145/14), као и чл.16 Правилника о поступку спровођења обједињене процедуре.''

Одредбом члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) предвиђено је следеће:

'' Решење о одобрењу извођења радова се издаје инвеститору који има одговарајуће право у складу са чланом 135. овог закона, који достави идејни пројекат у складу са подзаконским актом којим се уређује садржина техничке документације према класи објекта, односно технички опис и попис радова за извођење радова на инвестиционом одржавању, односно уклањању препрека за кретање особа са инвалидитетом, а уредио је односе са јединицом локалне самоуправе у погледу доприноса за уређивање грађевинског земљишта и платио одговарајућу административну таксу''.

Одредбом члана 28. Правилника о поступку спровођења обједињене процедуре предвиђено је:

''По пријему захтева за издавање решења из чл.145. Закона, надлежни орган проверава испуњеност формалних услова за поступање по захтеву из чл.27. овог правилника, уз сходну примену члана 16. овог правилника.

Одредбом члана 8ђ прописано је да током спровођења обједињене процедуре, надлежни орган искључиво врши проверу испуњености формалних услова за изградњу и не упушта се у оцену техничке документације, нити испитује веродостојност документа које прибавља у тој процедури, већ локацијске услове, грађевинску и употребну дозволу издаје, а пријаву радова потврђује, у складу са актима и другим документима из чл.8б. Надлежни орган у складу са ставом 1. Овог члана проверава искључиво испуњеност следећих формалних услова:

1) надлежност за поступање по захтеву, односно пријави;

2) да ли је подносилац захтева односно пријаве лице које, у складу са овим законом може бити подносилац захтева односно пријаве;

3) да ли захтев, односно пријава садржи све прописане податке;

4) да ли је уз захтев, односно пријаву приложена сва документација прописана овим законом и подзаконским актима донетим на основу овог закона;

5) да ли је уз захтев приложен доказ о уплати прописане накнаде, односно таксе;

6) да ли су подаци наведени у изводу из пројекта, који је саставни део захтева за издавање грађевинске дозволе, у складу са издатим локацијским условима.

По захтеву за издавање, односно измену грађевинске и употребне дозволе, односно решења из чл.145. овог закона надлежни орган у роковима из чл.8д став 1. Овог закона доноси решење, осим ако нису испуњени формални услови за даље поступање по захтеву, када тај захтев одбацује закључком.

Ако подносилац захтева отклони утврђене недостатке и поднесе усаглашени захтев у року од десет дана од дана пријема закључка из става 3. Овог члана, а најкасније 30 дана од дана објављивања закључка на интернет страни надлежног органа, не доставља документацију поднету уз захтев који је одбачен од стране надлежног органа , нити поново плаћа административну таксу.

Одељење за грађевинске и комуналне послове и инвестиционо пројектовање Управе Градске општине Нови Београд испитало је испуњеност формалних услова за поступање по захтеву бр. VIII-351-343/15 од 18.05.2015. године и утврдило да је надлежно за поступање по захтеву, али да захтев не садржи све прописане податке, да подносилац није доказао да је лице које је у складу са Законом о планирању и изградњи може бити подносилац захтева, уз захтев није приложена комплетна документација прописана Законом о планирању и изградњи и подзаконским актима донетим на основу овог закона, те нису испуњени формални услови за поступање по захтеву.

Увидом у списе предмета утврђује се да је захтев бр. VIII-351-343/15 од 18.05.2015. године за извођење радова на реконструкцији и адаптацији два пословна простора - локала поднела архитекта Булатовић Ксенија, предузетник, Студио ''Cubex’’, из Земуна, Светозара Папића бр. 11/9, која је уз захтев приложила овлашћење инвеститора, да може у име фирме предати идејни пројекат за реконструкцију-адаптацију локала у булевару Арсенија Чарнојевића бр. 11/113 у Новом Београду, а не и сам захтев,па самим тим није доказала да може бити подносилац захтева .

Прегледом правне документације утврђено је да је поднета фотокопија Уговор закључен између Скупштине станара зграде бр.111 у Булевару Арсенија Чарнојевића у Новом Београду и Скупштине станара зграде бр.113, с једне стране и Предузећа ''HYGIENE SYSTEMS'' d.o.o., с друге стране, којим се даје сагласност наведеном Предузећу да улазна врата у свом пословном простору измести директно на пешачку улицу, који је оверио јавни бележник Данка Царић, Београд-Земун, 22.октобра бр.7 под бројем УОП:730/2015 дана 04.05.2015.године. У наведеној потврди јавног бележника стоји да су присутне странке потписале исправу и да су странке упозорене да јавни бележник не одговоара за садржину исправе. Наведени уговор морао је бити сачињен у складу са одредбама Закона о одржавању стамбених зграда (''Сл. гласник РС", бр. 44/95, 46/98, 1/2001 – одлука УСРС, 101/2005 - др. закон, 27/2011 - одлука УС и 88/2011). На основу наведеног инвеститор је уз захтев пропустио да достави сагласност власника станова и других посебних делова зграде и одлуку на основу које је донет уговор, као и Извод из листа непокретности о власницима станова и других посебних делова и уговор у оригиналу или овереној копији.

Са свега изложеног, ово Одељење је утврдило да нису испуњени формални услови за поступање по захтеву Предузећа ''HYGIENE SYSTEMS'' d.o.o., МБ:17451499, из Новог Београда, Булевар Арсенија Чарнојевића 121, број VIII-351-343/15 од 18.05.2015.године, те је применом одредби чл.8ђ и чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 и 145/14) и чл.17 Правилника о поступку спровођења обједињене процедуре, овај орган одлучио као у диспозитиву овог закључка.

Против овог закључка може се изјавити жалба Секретаријату за имовинске и правне послове града Београда у року од 5 дана од дана пријема истог, у складу са чланом 17. Правилника о поступку спровођења обједињене процедуре.

Жалба се предаје преко овог органа са уплаћеном административном таксом у износу од 430,00 динара, према тарифном броју 3, Одлуке о локалним административним таксама (Сл. лист града Београда'', 48/09, 60/09 45/10, 10/11,54/11, 65/12 и 77/14). Број рачуна: 840-742251843-73-Општинске административне таксе, позив на број 97 59-013.

**Решено у Одељењу за грађевинске и комуналне послове и инвестиционо пројектовање Управе Градске општине Нови Београд, под бројем VIII-351-343/15 дана 25.05.2015.године.**

**ДОСТАВИТИ:**

**НАЧЕЛНИК ОДЕЉЕЊА**

1. Подносиоцу захтева

2. Уз списе предмета **Живоратка Васић**

3. Архиви

QMS-RP-08-002.04